第一次踏足坪洲，就選擇咗住呢間民宿，真係俾咗一個十分難忘及美好嘅回憶我地！
出發前大概知道咗民宿嘅地點距離碼頭都幾遠， 而且我哋去嘅呢兩日天氣十分之好，又熱又曬之下，加上又拎住勁多嘢，都用咗差唔多20分鐘先至由碼頭行到民宿嘅位置@@ 不過我哋唔到達之後就明白點解大家會話好值得， 因為民宿嘅現實環境係同照片裏面嘅係一樣㗎！ 天台望出去嘅海景係超級一流， 而且環境都算好乾淨企理！
至於屋主Kitty係十萬個helpful，我呢d路痴睇極相片都唔識路，但係Kitty真係每段路咁教我行，而且仲要開定冷氣等我地！
裏面提供咗傳統嘅蚊香之外，仲有一種長條形嘅艾草蚊香真係好好用，我哋連續兩晚喺天台燒嘢食，點著咗蚊香之後， 真係幾乎都冇蚊咬！
另外，民宿裡面都準備咗好多付費飲品/零食/杯麵，價錢真係好合理＾～＾
我地見到隔離新屋都已經準備出租啦，咁下次就可以帶多d屋企人一齊黎喇！